
DR.30.10.2018                                                                                                                            81                   

 
Tuan Sanisvara Nethaji Rayer a/l Rajaji [Jelutong]: Yang Berhormat Menteri, 

Jelutong. 

Tan Sri Dato’ Haji Muhyiddin bin Mohd Yassin: Kes yang sama kah?  

Tuan Sanisvara Nethaji Rayer a/l Rajaji [Jelutong]: Sikit sahaja, sikit sahaja. 

Tan Sri Dato’ Haji Muhyiddin bin Mohd Yassin: Pasal saya ada banyak jawapan 
tak boleh terjawab. 

Tuan Sanisvara Nethaji Rayer a/l Rajaji [Jelutong]: Okey. Silakan, silakan. 
Teruskan, teruskan. Saya cuma akan bertanyakan perkara kemudian nanti. Terima kasih. 

Tan Sri Dato’ Haji Muhyiddin bin Mohd Yassin: Okey. Tuan Yang di-Pertua, 
pertanyaan daripada Yang Berhormat Taiping. Ada di sini?  

Tuan Teh Kok Lim [Taiping]: Ada. 

Tan Sri Dato’ Haji Muhyiddin bin Mohd Yassin: Oh! Minta maaf. Tentang tindakan 
diambil oleh kementerian untuk menangani masalah penipuan atas talian juga tetapi ini 
disebutkan seperti Macau scam yang mana sebanyak 9,936 kes melibatkan kerugian hampir 
RM317 juta telah pun dilaporkan sejak tahun 2016 sehingga September 2018. PDRM telah 
pun mengambil langkah-langkah yang berikut iaitu: 

(i) menguatkuasakan Akta Pencegahan Penggubahan Wang 
Haram, Pencegahan Pembiayaan Keganasan Hasil daripada 
Aktiviti Haram dan Akta Pencegahan Jenayah (POCA) 1959; 

(ii) menubuhkan pasukan petugas khas yang terdiri daripada lain-
lain agensi penguat kuasa tempatan dan luar negara, pakar 
industri dan penyedia perkhidmatan online; 

(iii) mengadakan kempen-kempen kesedaran supaya masyarakat 
tidak mudah panik, tidak mudah percaya serta menyemak dan 
mengesahkan sesuatu sebelum mengambil keputusan; dan 

(iv) jenayah siber turut dimasukkan sebagai salah satu komponen 
jenayah rentas sempadan di peringkat negara-negara ataupun 
kerjasama ASEAN. 

Berhubung pertanyaan Yang Berhormat Jelutong dan Yang Berhormat Bukit 
Gelugor sama ada kementerian akan menyiasat semula kes pembunuhan Altantuya, Teo 
Beng Hock, Hussain Najadi dan apakah status siasatan kes kehilangan pastor Raymond Koh 
dan Amri Che Mat, saya ingin memaklumkan bahawa Kementerian Dalam Negeri telah 
mengambil tindakan terhadap keputusan Jemaah Menteri pada 20 Jun 2018 supaya siasatan 
kes kematian Teo Beng Hock dibuka semula. [Tepuk]  

Pada 15 Oktober 2018, PDRM telah menghantar kertas siasatan kepada Jabatan 
Peguam Negara untuk diteliti dan menunggu arahan selanjutnya. Manakala kertas siasatan 
kes kematian Altantuya Shaariibuu telah dimajukan kepada Jabatan Peguam Negara pada 
29 Jun 2018 untuk nasihat lanjut. Pada 10 Oktober 2018, PDRM telah menerima arahan 
daripada Jabatan Peguam Negara untuk menemu duga semula beberapa orang saksi. 
Sekiranya terdapat bukti baharu, mana-mana pihak boleh mengemukakannya kepada PDRM 
untuk siasatan lanjut. 

Tuan Ramkarpal Singh a/l Karpal Singh [Bukit Gelugor]: Dengan izin, Yang 
Berhormat Menteri, saya faham masa singkat. Just satu soalan yang berhubung Altantuya. 
Kita baru dengar, just dua hari lepas— Yang Berhormat Menteri, mungkin ini tak sempat 
termasuk dalam jawapan Yang Berhormat Menteri tetapi baru kita dapat perkembangan 
bahawa terdapat penglibatan bekas Perdana Menteri iaitu Yang Berhormat Pekan dan juga 
isteri bekas Perdana Menteri tersebut di dalam pembunuhan tersebut, di mana terdapat 
dakwaan daripada beberapa pihak bahawa mereka telah pun ataupun secara impliedly 
terlibat dalam memberi arahan di sebalik pembunuhan tersebut.  

Jadi, memandangkan keadaan tersebut, adakah siasatan akan diambil untuk 
menyiasat Yang Berhormat Pekan dan isterinya daripada segi mengambil statement, 
mungkin menangkap mereka bagi tujuan siasatan dan sebagainya? Oleh kerana ini adalah 
satu isu yang amat penting, adakah itu akan dibuat? Terima kasih Tuan Yang di-Pertua. 



Tuan Sanisvara Nethaji Rayer a/l Rajaji [Jelutong]: Yang Berhormat Menteri, Jelutong. Tan Sri Dato' Haji Muhyiddin bin Mohd Yassin: Kes yang sama kah?. Tuan Sanisvara Nethaji Rayer a/l Rajaji [Jelutong]: Sikit sahaja, sikit sahaja. Tan Sri Dato' Haji Muhyiddin bin Mohd Yassin: Pasal saya ada banyak jawapan tak boleh terjawab. Tuan Sanisvara Nethaji Rayer a/l Rajaji [Jelutong]: Okey. Silakan, silakan. Teruskan, teruskan. Saya cuma akan bertanyakan perkara kemudian nanti. Terima kasih. Tan Sri Dato' Haji Muhyiddin bin Mohd Yassin: Okey. Tuan Yang di-Pertua, pertanyaan daripada Yang Berhormat Taiping. Ada di sini?. Tuan Teh Kok Lim [Taiping]: Ada. Tan Sri Dato' Haji Muhyiddin bin Mohd Yassin: Oh! Minta maaf. Tentang tindakan diambil oleh kementerian untuk menangani masalah penipuan atas talian juga tetapi ini disebutkan seperti Macau scam yang mana sebanyak 9,936 kes melibatkan kerugian hampir RM317 juta telah pun dilaporkan sejak tahun 2016 sehingga September 2018. PDRM telah pun mengambil langkah-langkah yang berikut iaitu: (i) menguatkuasakan Akta Pencegahan Penggubahan Wang Haram, Pencegahan Pembiayaan Keganasan Hasil daripada Aktiviti Haram dan Akta Pencegahan Jenayah (POCA) 1959; (ii) menubuhkan pasukan petugas khas yang terdiri daripada lain- lain agensi penguat kuasa tempatan dan luar negara, pakar industri dan penyedia perkhidmatan online; (iii) mengadakan kempen-kempen kesedaran supaya masyarakat tidak mudah panik, tidak mudah percaya serta menyemak dan mengesahkan sesuatu sebelum mengambil keputusan; dan. (iv) jenayah siber turut dimasukkan sebagai salah satu komponen jenayah rentas sempadan di peringkat negara-negara ataupun kerjasama ASEAN. Berhubung pertanyaan Yang Berhormat Jelutong dan Yang Berhormat Bukit Gelugor sama ada kementerian akan menyiasat semula kes pembunuhan Altantuya, Teo Beng Hock, Hussain Najadi dan apakah status siasatan kes kehilangan pastor Raymond Koh dan Amri Che Mat, saya ingin memaklumkan bahawa Kementerian Dalam Negeri telah mengambil tindakan terhadap keputusan Jemaah Menteri pada 20 Jun 2018 supaya siasatan kes kematian Teo Beng Hock dibuka semula. [Tepuk]. Pada 15 Oktober 2018, PDRM telah menghantar kertas siasatan kepada Jabatan Peguam Negara untuk diteliti dan menunggu arahan selanjutnya. Manakala kertas siasatan kes kematian Altantuya Shaariibuu telah dimajukan kepada Jabatan Peguam Negara pada 29 Jun 2018 untuk nasihat lanjut. Pada 10 Oktober 2018, PDRM telah menerima arahan daripada Jabatan Peguam Negara untuk menemu duga semula beberapa orang saksi. Sekiranya terdapat bukti baharu, mana-mana pihak boleh mengemukakannya kepada PDRM untuk siasatan lanjut. Tuan Ramkarpal Singh a/l Karpal Singh [Bukit Gelugor]: Dengan izin, Yang Berhormat Menteri, saya faham masa singkat. Just satu soalan yang berhubung Altantuya. Kita baru dengar, just dua hari lepas-- Yang Berhormat Menteri, mungkin ini tak sempat termasuk dalam jawapan Yang Berhormat Menteri tetapi baru kita dapat perkembangan bahawa terdapat penglibatan bekas Perdana Menteri iaitu Yang Berhormat Pekan dan juga isteri bekas Perdana Menteri tersebut di dalam pembunuhan tersebut, di mana terdapat dakwaan daripada beberapa pihak bahawa mereka telah pun ataupun secara impliedly terlibat dalam memberi arahan di sebalik pembunuhan tersebut. Jadi, memandangkan keadaan tersebut, adakah siasatan akan diambil untuk menyiasat Yang Berhormat Pekan dan isterinya daripada segi mengambil statement, mungkin menangkap mereka bagi tujuan siasatan dan sebagainya? Oleh kerana ini adalah satu isu yang amat penting, adakah itu akan dibuat? Terima kasih Tuan Yang di-Pertua.